|  |
| --- |
| Številka: 510-6/2025-2180-52 |
| Ljubljana, 11. 9. 2025 |
| GENERALNI SEKRETARIAT VLADE REPUBLIKE SLOVENIJE  [Gp.gs@gov.si](mailto:Gp.gs@gov.si) |

|  |  |  |  |
| --- | --- | --- | --- |
| **ZADEVA: Izhodišča za obisk državnega sekretarja na Ministrstvu za gospodarstvo, turizem in šport Republike Slovenije Matevža Frangeža v Münchnu, Nemčija, od 28. do 30. septembra 2025 – predlog za obravnavo** | | | |
| 1. Predlog sklepa vlade: | | | |
| Na podlagi prvega odstavka 2. člena in šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10-ZUKN, 8/12, 21/13, 47/13-ZDU-1G, 65/14, 55/17 in 163/22) je Vlada Republike Slovenije na …. seji dne …. pod točko …. sprejela naslednji  SKLEP:   1. Vlada Republike Slovenije je sprejela Izhodišča za obisk državnega sekretarja na Ministrstvu za gospodarstvo, turizem in šport Republike Slovenije Matevža Frangeža v Münchnu, Nemčija, od 28. do 30. septembra 2025. 2. Vlada Republike Slovenije je določila delegacijo Republike Slovenije v sestavi:  * Matevž Frangež, državni sekretar, Ministrstvo za gospodarstvo, turizem in šport, vodja delegacije; * Petra Grilc, Služba za evropske zadeve in mednarodno sodelovanje, Ministrstvo za gospodarstvo, turizem in šport, članica delegacije.  1. Delegacijo bo s strani Generalnega konzulata Republike Slovenije v Münchnu spremljala Maša Šiftar, generalna konzulka.   **Barbara Kolenko Helbl**  **GENERALNA SEKRETARKA**  Priloga:  Izhodišča za obisk državnega sekretarja na Ministrstvu za gospodarstvo, turizem in šport Republike Slovenije Matevža Frangeža v Nemčiji od 28. do 30. septembra 2025  Sklep prejmejo:  - Ministrstvo za gospodarsko, turizem in šport,  - Ministrstvo za zunanje in evropske zadeve,  - Generalni sekretariat Vlade RS,  - Urad Vlade RS za komuniciranje. | | | |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** | | | |
| / | | | |
| **3.a Osebe, odgovorne za strokovno pripravo in usklajenost gradiva:** | | | |
| mag. Snežana Popovič, vodja Službe za evropske zadeve in mednarodno sodelovanje, Ministrstvo za gospodarstvo, turizem in šport | | | |
| **3.b Zunanji strokovnjaki, ki so sodelovali pri pripravi dela ali celotnega gradiva:** | | | |
| / | | | |
| **4. Predstavniki vlade, ki bodo sodelovali pri delu državnega zbora:** | | | |
| **/** | | | |
| 5. Kratek povzetek gradiva:  Državni sekretar na Ministrstvu za gospodarstvo, turizem in šport Republike Slovenije Matevž Frangež bo z delegacijo od 28. do 30. septembra 2025 na obisku v Münchnu, Nemčija.  Državni sekretar Frangež bo v Münchnu obiskal startup festival Bits & Pretzels, kjer se bo med drugim tudi srečal z državnim sekretarjem na bavarskem Ministrstvu za gospodarstvo, regionalni razvoj in energijo Tobiasom Gotthardtom. Na sedežu Združenja bavarskega gospodarstva se bo srečal z glavnim izvršnim direktorjem Bertramom Brossardtom, obiskal pa bo tudi podjetji BMW Group in BSH Hausgeräte GmbH. Državni sekretar Frangež bo obisk izkoristil tudi za srečanje in pogovor s slovensko skupnostjo v Münchnu, ki bo potekalo v prostorih Generalnega konzulata Republike Slovenije v Münchnu.  Namen obiska je okrepiti gospodarsko sodelovanje med Slovenijo in nemško zvezno deželo Bavarsko, s poudarkom na sodelovanju na področju startup ekosistemov. | | | |
| / | | | |
| 6. Presoja posledic za: | | | |
| a) | javnofinančna sredstva nad 40.000 EUR v tekočem in naslednjih treh letih | | NE |
| b) | usklajenost slovenskega pravnega reda s pravnim redom Evropske unije | | NE |
| c) | administrativne posledice | | NE |
| č) | gospodarstvo, zlasti mala in srednja podjetja ter konkurenčnost podjetij | | NE |
| d) | okolje, vključno s prostorskimi in varstvenimi vidiki | | NE |
| e) | socialno področje | | NE |
| f) | dokumente razvojnega načrtovanja:   * nacionalne dokumente razvojnega načrtovanja * razvojne politike na ravni programov po strukturi razvojne klasifikacije programskega proračuna * razvojne dokumente Evropske unije in   mednarodnih organizacij | | NE |
| 7.a Predstavitev ocene finančnih posledic nad 40.000 EUR:  / | | | |
| 7.b Predstavitev ocene finančnih posledic pod 40.000 EUR:  Gradivo nima večjih finančnih posledic na državni proračun. Stroški se krijejo iz proračunskih postavk proračunskega uporabnika, iz katerega so člani delegacije.  Predvideni stroški prevozov, nočitev, dnevnic ter ostalih stroškov znašajo največ 3.000,00 EUR. | | | |
| 8. Predstavitev sodelovanja z združenji občin: | | | |
| Vsebina predloženega gradiva vpliva na:   * pristojnost občin, * delovanje občin, * financiranje občin | | NE | |
| Gradivo (predpis) je bilo poslano v mnenje:   * Skupnosti občin Slovenije SOS: NE * Združenju občin Slovenije ZOS: NE * Združenju mestnih občin Slovenije ZMOS: NE   Predlogi in pripombe združenj so bili upoštevani:   * v celoti, * večinoma, * delno, * niso bili upoštevani.   Bistveni predlogi in pripombe, ki niso bili upoštevani. | |  | |
| **9. Predstavitev sodelovanja javnosti:** | | NE | |
| Skladno s sedmim odstavkom 9. člena Poslovnika Vlade Republike Slovenije (Uradni list RS, št. 43/01, 23/02 – popr., 54/03, 103/03, 114/04, 26/06, 21/07, 32/10, 73/10, 95/11, 64/12, 10/14 in 164/20) sodelovanje javnosti pri sprejemu predloga sklepa ni potrebno. | | NE | |
| **10. Pri pripravi gradiva so bile upoštevane zahteve iz Resolucije o normativni dejavnosti:** | | NE | |
| **11. Gradivo je uvrščeno v delovni program vlade:** | | NE | |

**Matjaž Han**

**MINISTER**

**Izhodišča za obisk državnega sekretarja na Ministrstvu za gospodarstvo, turizem in šport Republike Slovenije Matevža Frangeža**

**v Münchnu, Nemčija, od 28. do 30. septembra 2025**

**I. Namen obiska**

Državni sekretar na Ministrstvu za gospodarstvo, turizem in šport Republike Slovenije Matevž Frangež (v nadaljevanju: državni sekretar Frangež) bo z delegacijo od 28. do 30. septembra 2025 na obisku v Münchnu, Nemčija.

Državni sekretar Frangež bo v Münchnu obiskal startup festival Bits & Pretzels, kjer se bo med drugim tudi srečal z državnim sekretarjem na bavarskem Ministrstvu za gospodarstvo, regionalni razvoj in energijo Tobiasom Gotthardtom (v nadaljnjem besedilu: državni sekretar Gotthardt). Na sedežu Združenja bavarskega gospodarstva se bo srečal z glavnim izvršnim direktorjem Bertramom Brossardtom (v nadaljnjem besedilu: direktor VBW Brossardt), obiskal pa bo tudi podjetji BMW Group in BSH Hausgeräte GmbH. Državni sekretar Frangež bo obisk izkoristil tudi za srečanje in pogovor s slovensko skupnostjo v Münchnu, ki bo potekalo v prostorih Generalnega konzulata Republike Slovenije v Münchnu.

Bits & Pretzels je eden vodilnih evropskih startup festivalov, ki vsako leto poteka v Münchnu. Dogodek traja tri dni (op. od 29. septembra do 1. oktobra 2025) in združuje več kot 7.500 ustanoviteljev startupov, vlagateljev, predstavnikov industrije ter inovatorjev. Festival ponuja številne delavnice in predavanja z več kot 500 govorcev iz sveta podjetništva in tehnologije, tudi t. i. Startup akademijo, t.i. pitch tekmovanja za mlada podjetja, intenzivno mreženje, ter srečanja med ustanovitelji in vlagatelji.

Namen obiska je okrepiti gospodarsko sodelovanje med Slovenijo in nemško zvezno deželo Bavarsko, s poudarkom na sodelovanju na področju startup ekosistemov. Slovenijo in Bavarsko povezuje močno prijateljstvo in bližina trga, obe gospodarstvi pa sta medsebojno močno prepleteni.

Nemčija sodi tudi v letu 2024 med najpomembnejše zunanjetrgovinske partnerice Slovenije, saj smo z njo lani ustvarili 11% celotne blagovne menjave s tujino. Obseg blagovne menjave je v letu 2024 znašal 14,7 mrd EUR, kar je za 2% več kot v letu 2023.

Najbolj intenzivne trgovinske odnose ima Slovenija s tremi najrazvitejšimi nemškimi zveznimi deželami. V letu 2024 je Slovenija beležila največ menjave z Baden–Württembergom, Bavarsko in Severnim Porenjem–Vestfalijo. S temi tremi deželami je Slovenija ustvarila 58,3% celotne slovenske blagovne menjave z Nemčijo.

Bavarska je v letu 2024 med posameznimi zveznimi deželami po obsegu blagovne menjave zavzemala drugo mesto. Celotna blagovna menjava z Bavarsko je v letu 2024 znašala 2,7 mrd EUR in se je glede na predhodno leto povečala za 1%. Z Bavarsko je bil ustvarjen zunanjetrgovinski presežek v višini 484 mio EUR.

Jedro slovenskega izvoza na Bavarsko še naprej predstavljajo polizdelki in sestavni deli, zlasti za elektro, strojno in avtomobilsko industrijo; glavnina bavarskega izvoza v Slovenijo pa so končni izdelki, v prvi vrsti avtomobili in stroji.

Bavarski trg je za Slovenijo pomemben tudi z vidika investicijske, storitvene ter turistične menjave,

Slovenija pa je s svojo odlično geografsko lego privlačna tudi za logistično dejavnost.

1. **Program**

Državni sekretar Frangež bo obiskal startup festival Bits & Pretzels, kjer se bo srečal s soustanoviteljem festivala Berndom Stormom, si ogledal glavni razstavni prostor ter razstavni prostor za zagonska podjetja, obisk sejma pa bo izkoristil tudi za udeležbo na uradni slovesnosti nacionalnega paviljona Danske. V okviru obiska festivala se bo srečal tudi z državnim sekretarjem Gotthardtom.

Prvi dan obiska v Münchnu bo državni sekretar Frangež izkoristil tudi za obisk podjetja BMW Group, kjer se bo srečal z dr. Thomasom Beckerjem, podpredsednikom BMW Group za vladne zadeve in trajnost, drugi dan obiska pa bo obiskal podjetje BSH Hausgeräte GmbH ter se srečal z vodstvom podjetja.

Državni sekretar Frangež se bo v okviru obiska srečal tudi s slovensko skupnostjo v Münchnu.

Obisk v Münchnu bo zaključil s srečanjem s predstavniki Združenja bavarskega gospodarstva pod vodstvom direktorja VBW Brossardta.

Program obiska je v pripravi in usklajevanju med vsemi sodelujočimi, zato so do obiska še možne spremembe.

1. **Stališče**

Obisk startup festivala Bits & Pretzels bo namenjen preučitvi možnosti za prihodnjo predstavitev Slovenije na dogodku, in sicer v obliki nacionalnega paviljona ali skupnega razstavnega prostora, kjer bi se lahko predstavili slovenski startupi, inovacijski ekosistem ter ključne institucije, ki podpirajo podjetništvo in tehnološki razvoj.

Na srečanju z državnim sekretarjem Gotthardtom bosta sogovornika govorila predvsem o predvidenem obisku državnega sekretarja Gotthardta z gospodarsko delegacijo v Sloveniji v prvem četrtletju leta 2026 ter o nadaljevanju sodelovanja na področju vesoljskih tehnologij, dotaknila pa se bosta tudi aktualnih gospodarskih tem.

Ob obisku dveh vodilnih podjetij v regiji – BMW Group in BSH Hausgeräte GmbH – se bo državni sekretar Frangež zavzel za krepitve sodelovanja, tudi z vključitvijo slovenskih podjetij v dobaviteljske verige.

Na srečanju z vodstvom Združenja bavarskega gospodarstva bo predstavil gospodarsko stanje v Sloveniji s poudarkom na bilateralnem sodelovanju med državama ter izmenjal ocene o stanju blagovne, storitvene, turistične in investicijske menjave med Slovenijo in Nemčijo ter Bavarsko. Pri tem bo posebna pozornost namenjena iskanju novih oblik sodelovanja, predstavitvi investicijskega okolja v Sloveniji, nekaterih investicijskih možnosti ter priložnosti za okrepitev gospodarskega sodelovanja med Slovenijo in Bavarsko.

1. **Sestava delegacije**

Predvidena delegacija je:

* Matevž Frangež, državni sekretar, Ministrstvo za gospodarstvo, turizem in šport, vodja delegacije;
* Petra Grilc, Služba za evropske zadeve in mednarodno sodelovanje, Ministrstvo za gospodarstvo, turizem in šport, članica delegacije.

Delegacijo bo s strani Generalnega konzulata Republike Slovenije v Münchnu spremljala Maša Šiftar, generalna konzulka.

1. **Okvirni predračun stroškov**

Gradivo nima večjih finančnih posledic na državni proračun. Stroški se krijejo iz proračunskih postavk proračunskega uporabnika, iz katerega so člani delegacije.

Predvideni stroški prevozov, nočitev, dnevnic ter ostalih stroškov znašajo največ 3.000,00 EUR.